  Анжелика Тихонова корреспондент Удмуртиын куазь шуныт возиськемен туэ кизён ужъёс оштолэзь шорын ик кутскыны быгатозы. Карантинэн сэрен ужъёсты уж выжтэ. Со сярысь ивортодэтъя «Удмуртия» агентстволэн корреспондентэзлы элькунысь гурт возёсъя но сиён-юонъя министр Ольга Абрамова вераз. Кизён ужъёсты выжтон милемыз быронэ вуттоз .Озьы уз луы, со сыӵе ик фронт. Ми кизён ужъёслы чаклам радлыкъя дасяськиськом Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрТа арня пумын возёсъёс трос аръем турынъёс но кын улэ кизем юос вылэ минерал ватсэтъёс пазяны, кын улэ гырем музъемъёсты но трос аръем турынъёсты усыяны потыны дасясько. Тулыс бусы ужъёслы дасяськон азьланьтӥське: возёсъёс минерал ватсэтъёс, эстӥськон дасяло, техниказэс тупатъяло, выльзэ басьто, кидысъёссэс кондициозь вутто. Кидысъёсты дасян ужъёс пумаз вуо ини. Каракулино, Камбарка но Дэри ёросъёсын валэс юослэн но тысё но пуртэсо будосъёслэн кидысъёссы куронъёслы 100 процентлы тупало, Алнаш ёросын – 99 процентлы но Вавож ёросын – 95 процентлы. Туэ Удмуртиын валэс юосты 402 сюрс 300 гектаре кизёзы. Нош оглом туэ 889 сюрс гектар музъемъёс киземын луозы. Тодэ вайытом, 1-тӥ куартолэзёзь Удмуртиын тулыс бусы ужъёслы дасяськонъя конкурс мынэ. Солы йылпумъянъёсты Гербер праздникын ялозы. Тегъёс: Ижкар Удмуртия гуртвозёс коронавирус тулыс бусыужъёс мерттӥськон ОльгаАбрамова  